Erich Wurzer

Erich WURZER (naskiĝinta la  en Suhl, mortinta la  samloke) estis germana skulptisto. Lia plej granda verko  staras ekde la 1990-aj jaroj en la Urboparko de Suhl. Li intence kreis politike maldekstran arton.

Li kreis skulptaĵojn, memorigilojn, reliefojn, bustojn por entreprenoj kaj lernejoj kaj etplastikoj. Fokuso lia restis pri Suhl tiel ke oni povus nomi lin regionan artiston.

 Agado kreiva 
eta|Ĉefverko lia de 1963, hodiaŭ kiel kopio kaj iomete pli malgranda en la urboparko de Suhl: Kämpfer gegen den Faschismus (la batalantoj kontraŭ la faŝismo)
Li mem trejniĝis kiel skulptisto kaj stukistoj fare de la patro kaj prezentis sin sukcese al majstra ekzameniĝo en 1931. Jam la avo estis estinta pentristo. Wurzer frekventis la Altlernejon pri vidaj artoj en Vajmaro sed li studentece interrompitis pro deviga soldatado dum la Dua mondmilito. Liberprofesia deĵoro eblis ekde 1946.

Liaj verkoj ne nur en lia naskiĝurbo spekteblis sed ankaŭ ekstere de la limoj de Distrikto Suhl, eĉ ekstere de GDR. Li partoprenis multajn ekspoziciojn, ekz. en Berlino, Vajmaro, Gotao, Magdeburg, Lepsiko, Karl-Marx-Stadt kaj Dresdeno.

Eĉ en Sovetio, Ĉeĥoslovakujo, Pollando, Hungarujo aŭ en Maroko troveblis artaĵoj wurzer-aj. En Suhl troviĝis lia ateliero apud Holunderbusch proksime de la entrepreno Feinmeß. Plaĉis al Wurzer tre trejni kaj konsiladi junajn artistojn.

Wurzer ankaŭ interesiĝis pasie pri miniaturaviadiloj kiel ankaŭ lia filo Matthias.

 Verkoj (elekto) 
 1948 (tombejo de Heinrichs): monumentoj por la kontraŭfaŝismaj rezistadbatalatoj el Heinrichs (Suhl)
 1956 (urboparko de Suhl): memorigejo por Rosa Luxemburg kaj Karl Liebknecht el porfiro el Rochlitz; la originalo de 1921 detruitis en 1933 fare de la nazioj
 1963 (Ernst-Thälmann-placo; inaŭguro fare de Jurij Aleksejeviĉ Gagarin; ekde 1990 kopio sen ĉedorsa tabularo en la urboparko de Suhl): Kämpfer gegen Faschismus
 1971 (ĉe la enirejo de stadiono Schöne Aussicht de Zella-Mehlis): statuo por Werner Seelenbinder
 parko post Festhalo de Ilmenau - skulptaĵo Opfer aus der Arbeiterbewegung während des Nationalsozialismus
 Ilmenau, loĝdombloka zono Stollen: plastiko Junge Familie mit Kind
 timpano ĉe Kulturdomo de Suhl, grupo en tri partoj
 gnomo ĉe Ottilien-fonto (Friedrich-König-strato, Suhl)
 Kastelparko Meiningen: skulptaĵo Die Taubenstele

 memorigejo por 250 punlaboristoj en la regiono de Bad Salzungen (Rathenau-parko, Bad Salzungen) kun la skulptaĵo Der Mahner
 multaj (hodiaŭ ofte perdiĝintaj) bronzaj bustoj ekz. de Lenin, Ernst Thälmann, Philipp Müller, Fritz Sattler, Liesel Jende, Wilhelm Pieck, Artur Becker, Jurij Gagarin, Konstantin Ciolkovskij, Friedrich Fröbel

 Eksteraj ligiloj 

 "Erich Wurzer zum 100. Geburtstag".  - Ĉe: Unsere Neue Zeitung, 29.1.2013
 Indeksnotoj sen enhavo pri Wurzer ĉe Deutsche Biographie (tie ĉi interrete)

Kategorio:Germanaj skulptistoj
Kategorio:Suhl
Kategorio:Kulturo de GDR
kategorio:Stukistoj